
 Hej brevkasse,  
Jeg er en pige på 15, som er forelsket i en dreng. Vi har været sammen flere gange, og jeg er bare sindsyg glad for ham. Vi har nusset de fleste gang, men ikke kysset endnu.   

Jeg er bange for at han ikke kan lide mig, for når vi er i skolen, er det ret akavet og vi siger kun hej til hinanden.... Det er også næsten kun mig som giver komplimenter, men han siger tit ligemåde osv.. Er han vild med mig? Jeg ved det ikke...   

Hilsen den forvirrede pige 
Kan han lide mig?
=================



Hej :) 

Det kan godt være han ikke viser på samme måde at han er glad for dig, som du viser ham det. Det er ikke alle der er lide gode til kompliment. Hvis du føler at han kan lide dig når i er sammen alene, tror jeg ikke der er noget at være bange for. Når i er i klassen kan det godt være han synes det er lidt underligt og han ikke vil virker for kæresteagtigt. Jo mere i er sammen jo mere naturligt tror jeg det bliver for ham at give dig komplimenter og jo mere normalt tror jeg det vil blive i skolen. Giv det tid og tænk på hvor hyggeligt i har det sammen når i er sammen alene.

Håber du kunne bruge mit råd til noget :)

Laura 

 

 Hej Forvirrede  
  
Jeg kan selvfølgelig ikke sige med sikkerhed, om han kan lide dig, men det lyder da til, at han synes, du er lidt sød. Ellers er det i hvert fald underligt, at I nusser og hygger jer.  
Måske er han lidt genert og ved ikke helt, hvordan han skal håndtere situationen, når I er i skolen. Du kan jo prøve at vise ham, at du altså gerne vil tale med ham - også i skoletiden.   
Jeg synes, du skal prøve at bruge lidt mere tid sammen med ham for at finde ud af, hvad han egentlig vil.  
  
Mange hilsner herfra  
/ Michala 